Terugslag vir rugbyster wat in skietvoorval beseer is | Netwerk24
Lyk in vlak graf aan ronde oorbel uitgeken
Die lyk van ’n man van Woodlands, Mitchells Plain, wat op 9 Julie vermis geraak het, is Sondag kort ná 17:00 in digte bosse naby die Princeton Secondary School gevind.
Duduzane Zuma, oudpres. Jacob Zuma se seun, wat op verskeie aanklagte teregstaan, het Suid-Afrika verlaat.
Wes-Kaap lewer 24 dronkes in een naweek
Daar is die naweek 24 dronkbestuurders in die Wes-Kaap in hegtenis geneem, en nog agt ander mense vir verskeie ander verkeersoortredings.
Spieth kan nou altyd gratis hare sny
’n Haarkapper was so beïndruk met die fooitjie wat die Amerikaanse gholfspeler Jordan Spieth hom gegee het, dat hy onderneem het om Spieth se hare vir die res van sy lewe gratis te sny.
Theunis se 100-tal kon Proteas nie red
Theunis de Bruyn het homself Maandagoggend met ’n uitmuntende honderdtal onderskei as ’n kolwer wat op die groot verhoog hoort, maar sy beurt van 101 was nie genoeg om die Proteas van ’n vernederende reeksnederlaag teen Sri Lanka te red nie.
Nicolene straks gereed vir Spanjaarde
Nicolene Terblanche, medekaptein van die Suid-Afrikaanse vrouehokkiespan, glo sy sal oorgehaal wees om.
Jabuza: ‘Ek wil al die geraamtes uit Eskom skud’
Die nuwe Eskom-direksie “gaan hierdie kas skud totdat al die geraamtes uitval,” sê Jabu Mabuza, voorsitter.
Nuwe WhatsApp-gogga kan al jou data vreet
Ag nee! ’n Gulsige nuwe WhatsApp-gogga is besig om gebruikers se data teen ’n vinnige pas te vreet – 5 gigagrepe binne ’n paar uur om presies te wees.
Eskom het ’n enorme verlies van R2,6 miljard voor belasting in die boekjaar tot einde Maart 2018 gely.
Nuwe SA mis op Klein Karoo Klassique
Die première van ’n nuwe Suid-Afrikaanse mis met ’n teks geskryf deur die digter Antjie Krog word vanjaar op die Klein Karoo Klassique aangebied. Dié vierdaagse fees van klassieke musiek vier vanjaar sy tiende bestaansjaar.
Robin Williams se besittings onder hamer
Die akteur Robin Williams en sy vrou, die vervaardiger Marsha Garces Williams, se private versamelings en verskeie kunswerke gaan op 4 Oktober by die afslaer Sotheby’s in New York onder die hamer kom.
KYK: Nuwe foto van prins George op sy 5de verjaardag
George Cambridge, oftewel prins George Alexander Louis Cambridge, derde aanspraakmaker op die Britse troon, is Sondag 5.
Terugslag vir rugbyster wat in skietvoorval beseer is
Deur Andrea Küsel 13 April 2018 20:40
Gert Roets (23), die jong rugbyspeler wat verlede naweek in ’n skietvoorval beseer is, het Vrydag ’n tragiese terugslag gehad toe sy been geamputeer is om sy lewe te red.
“Dit was al manier om sy lewe te red. Ons het gevra vir ’n tweede opinie, maar sy been moes ongelukkig geamputeer word,” het Jaco Lombard, die familiewoordvoerder, Vrydagaand gesê.
Gert Roets (23) is tans in ’n geïnduseerde koma in die Tembisa-hospitaal. Foto: Facebook
Volgens Lombard het Roets – of Gertjie soos hy beter bekend staan – se liggaam die weefsel verwerp wat gebruik is om ’n beskadigde aar in sy been te heg.
“Dit het onder meer baie druk op sy niere geplaas. Die amputasie was vanmiddag (Vrydag) net ná 14:00 verby, en sy familie kon hom so teen 15:00 besoek.”
Roets (regs) is ’n belowende rugbyspeler vir ’n plaaslike klub in Kempton Park. Foto: Facebook
’n Facebook-blad, genaamd “Help vir Gertjie”, is begin om geld vir Roets se mediese kostes in te samel. Foto: Facebook
Lombard sê Roets is tans in ’n geïnduseerde koma in die waakeenheid van die Tembisa-hospitaal.
“Hy het hoë bloeddruk weens sy wond. Die wond is nog oop. Die dokters sal Sondag besluit of hy van die ventilator kan afkom om self asem te haal.”
Aanvallers het Roets, ’n rugbyspeler vir die Wolwe-rugbyklub in Kempton Park, Saterdag omstreeks 04:00 in sy heup geskiet. Hy en Devan Kruger (23), wat saam met hom vir dié span speel, het van Kruger se huis in Van Riebeeckpark in Kempton Park saam met ’n vriendin na haar huis geloop.
Dit is nie duidelik wat die rede vir die aanval was nie omdat die aanvallers gevlug het sonder om enigiets te roof, sê Lombard.
Die koeël is van sy heup deur sy been en het sy hoofslagaar afgeskiet. Hy is na die Tembisa-hospitaal geneem waar hy dieselfde dag ’n noodoperasie van byna agt uur lank ondergaan het.
Lombard sê dit gaan nie goed met Roets se ouers, Yolanda en Louwtjie, nie en dat hulle baie bekommerd oor hul seun is.
Intussen is ’n Facebook-blad, genaamd “Help vir Gertjie”, begin om geld in te samel om die jong man met sy mediese kostes te help. Dié blad het reeds meer as 1 600 lede.
Die Afrikaanse sanger Brendan Peyper het ook ingespring en ’n video op Facebook gelaai om mense in te lig van ’n konsert wat gereël is om geld vir Roets in te samel.
“Ek voel die Here het die man oor my pad gestuur vir ’n rede en ek wil hê julle moet my help sodat ons hom kan help. Ons hou op 20 April om 18:30 saam met die Boeremusiekgilde van Witwatersrand vir Gert ’n geldinsameling in die Laerskool Birchleigh in Kempton Park. Maak asseblief julle harte oop vir die man, hy het groot drome en ons wil hê dit moet waar word,” skryf hy.
Meer oor: Gert Roets | Rugby | Skietery | Amputasie
Nog 'n noodoperasie vir rugbyspeler wat geskiet is
60 bid saam vir jong rugbyspeler ná skietvoorval
Manana nie vervolg vir aanval op huiswerker
Brics steun China in handelsoorlog